kardosdrur/scandi-wiki huggingface dataset:
Trillebør

En trillebør, hjulbør eller bør er en mindre vogn med hjul foran med støtteben og håndtag bagved. Den bruges til at transportere mindre læs.

Trillebører benyttes bl.a. til havearbejde, på byggepladser og i landbrug.
De fleste udgaver består af en ramme af træ eller metal, hvor der neden under sidder ét (eller flere) hjul og ovenpå sidder der et lad med eller uden sider.

Som oftest er hjulet næsten ude i den ene ende af rammen, og i den anden ende er der to håndtag, hvor man tager fat og løfter og skubber vognen foran sig. Når man sætter vognen, er der normalt to støtteben foran håndtagene, så ladbunden kommer til at stå nogenlunde vandret.

Visse trillebøre laves med et hjul på hver side, hvilket forhindrer børen i at vælte ved normal fornuftig brug.

Varianter 
Der findes forskellige varianter af trillebør her i blandt havetrillebør (almindelig trillebør), murertrillebør, fodertrillebør, ajletrillebør (møgbør) og børnetrillebør.

Motorbøren er en variant med motor.
Bærebøren blev i Danmark anvendt i Vikingetiden.
Tordenskjold gaar i Land

Tordenskjold gaar i Land er en dansk spillefilm fra 1942 instrueret af George Schnéevoigt og efter manuskript af Fleming Lynge.

Plot 
Peter Wessel (Hans Kurt), med tiden kendt som Tordenskjold, ankommer til Holmen med sit ramponerede skib Gyldenløves Galej, efter mange modige manøvrer og slag mod fjenden. Han forventer at blive forfremmet fra løjtnant til kaptajn for sine handlinger, men det aristokratiske admiralitet med Gyldenløve (Albert Luther) og Sehested (Knud Heglund) i spidsen, er misundelige på den ikke-adelige søhelt, og lægger derfor forhindringer i vejen for ham.

I mellemtiden har Wessel fået sig indlogeret hos den lokale parykmager Thøgersen (Rasmus Christiansen), hvis smukke unge datter Kristine (Ingeborg Brams) straks falder pladask for ham. Grevinde von Schulenburg (Karin Nellemose) er ambitiøs på sin mands vegne, løjtnant grev von Schulenburg (Angelo Bruun), og håber at det er denne der vil modtage kaptajnsforfremmelsen.

Under flere forskellige intriger og scener med identitetsforveksling lykkedes det endelig Tordenskjold, med hjælp fra bl.a. sin trofaste bådsmand Ole Kold (Kai Holm), at udmanøvrere admiralitetet, og genvinde kong Frederik d. 4's (Elith Pio) gunst. Filmen slutter med at Tordenskjold, endelig udnævnt til kaptajn, står til søs med grev von Schulenburg som assisterende løjtnant og Ole Kold som nysudnævnt styrmand.

Filmen blev lavet under den tyske besættelse af Danmark, og de nationale undertoner går igen som en rød tråd i hele filmen. Filmen var et for tiden ret overdådigt budgetteret historisk udstyrsstykke, og de historiske scenerier og kostumer var udført med stor detaljerigdom.

Medvirkende 
 Manuskript Fleming Lynge
 Instruktion George Schnéevoigt
 Musik Emil Reesen

Blandt de medvirkende kan nævnes:

 Hans Kurt, Peter Wessel
 Angelo Bruun, Kaptajnløjtn. Grev Adrian v. Schulenburg
 Karin Nellemose, Elsebeth, grevens hustru
 Lis Smed, Oline Marensdatter
 Kai Holm, Ole Kold
 Elith Pio, Frederik IV
 Rasmus Christiansen, Kresten Thøgersen, parykmager
 Ingeborg Pehrson, Madam Thøgersen
 Ingeborg Brams, Kristine, Thøgersens datter
 Benny Fagerlund, Lars, Thøgersens søn
 Ejner Federspiel, Sofiskal Joachim von Conradi
 Albert Luther, General-Admiral Gyldenløve
 Knud Heglund, Over-Admiral von Sehested
 Valdemar Møller, Admiral Judichær
 Marie Niedermann, Atalanta, Judichærs hustru
 Knud de Trappaud, Grev Sparre
 Aage Foss, Admiral von Møsting

Henvisninger

Eksterne henvisninger 
 

Spillefilm fra Danmark
Danske film fra 1942
Genboerne

Genboerne er en dansk film fra 1939, instrueret af Arne Weel og skrevet af Fleming Lynge og Svend Rindom efter J.C. Hostrups studenterkomedie. Musik af Emil Reesen.

Medvirkende 
 Carl Alstrup
 Holger Gabrielsen
 Sigurd Langberg
 Karen Marie Løwert
 Aage Schmidt
 Mogens Davidsen
 Bjarne Henning-Jensen
 Peer Guldbrandsen
 Minna Jørgensen
 Jørn Jeppesen

Eksterne henvisninger 
 

Danske film fra 1939
Komediefilm fra Danmark
Film instrueret af Arne Weel
Afsporet

Afsporet er en dansk film fra 1942.
Manuskript Svend Rindom.
Instruktion Bodil Ipsen og Lau Lauritzen jun.

Medvirkende 
Poul Reumert
Illona Wieselmann
Bjarne Forchhammer
Eigil Reimers
Ebbe Rode
Preben Lerdorff Rye
Johannes Meyer
Ib Schønberg
Tove Grandjean
Sigrid Horne-Rasmussen
Lise Thomsen
Sigurd Langberg

Eksterne henvisninger 
 

Dramafilm fra Danmark
Danske film fra 1942
Film noir
Det ender med bryllup

Det ender med Bryllup er en spillefilm fra 1943 instrueret af Lau Lauritzen Jr. efter manuskript af Peter Lind.

Handling 
Storfabrikanten, ingeniør Steen Andersen, er en mægtig mand. Et stort personale springer på hans mindste vink, han er vant til, at enhver af hans ordrer bliver udført, og han kender overhovedet ikke til at blive sagt imod. Men pludselig får hele hans regelmæssige tilværelse et grundskud, og årsagen er en ung yndig pige til hest i Dyrehaven. Steen Andersen har flere gange mødt hende på sine morgenrideture. Men hvordan lære hende at kende?

Medvirkende i udvalg 
Poul Reumert
Berthe Qvistgaard
Ib Schønberg
Povl Wöldike
Charles Wilken
Knud Heglund
Sigurd Langberg
Henry Nielsen
Preben Kaas

Noter

Eksterne henvisninger 
 

Film instrueret af Lau Lauritzen junior
Spillefilm fra Danmark
Danske film fra 1943
John Scofield

John Scofield (født 26. december 1951 Dayton, Ohio) er en amerikansk jazz-guitarist. 

Har haft stor betydning for fusionsmusikken, som én af de absolut mest fremtrædende stilskabere, hvilket understreges af en flittig række af pladeudgivelser.

Scofield er opvokset i Wilson, Connecticut, hvor han startede med guitarspillet i high-school 1970-73. Han indspillede i 1974 med Gerry Mulligan og i 1977 med Charles Mingus, men opnåede sit gennembrud, da han 1982-1985 turnerede verden rundt med Miles Davis. Han har haft mange projekter, senest The John Scofield Hollowbody Band, som bl.a. har optrådt live i Aarhus, 14. juli 2012.

 
Han har udgivet både plader i eget navn og medvirket på en masse udgivelser.

Blandt danske udgivelser:  Niels-Henning Ørsted Pedersen kvartet: Dancing On The Tables (1979), Niels Lan Doky: Daybreak (1988), Niels Lan Doky og Chris Minh Doky: Doky Brothers, Vol.2 (1997)

Galleri

Udvalgte plader 
 John Scofield live (1977)
 Still Warm (1986)
 Blue Matter (1986)
 Meant To Be (1990)
 Groove Elation (1995)
 Quiet(1996)
 A Go Go (1998)
 Überjam (2003)
 En Route (2004)
 Überjam Deux (2013)

Eksterne henvisninger 

 

Jazzmusikere fra USA
Guitarister fra USA
Phishing

Phishing er et internetfænomen, hvor svindlere forsøger at franarre godtroende internetbrugere eller virksomheder personoplysninger, herunder brugernavn, adgangskode, kreditkort eller netbanksoplysninger. Det sker typisk ved at brugeren får tilsendt en e-mail eller f.eks. en direkte besked på Twitter, hvis indhold forsøger at få brugeren til at indsende sine oplysninger pr. e-mail eller logge ind på en falsk internetside, der ligner f.eks. bankens. Mailen kan fremstå, som om den er afsendt fra et socialt medie, en auktionshjemmeside, en IT administrator eller en person fra modtagerens adressekartotek.

Siden har der udviklet sig et lignende fænomen omkring indholdstakserede sms'er kaldet smishing: Personer lokkes til at købe og betale f.eks. billeder af letpåklædte kvinder, men modtager i bedste fald noget helt andet.

Fænomenet kendes også som Real time phishing i en variant, hvor offerets computer anmoder brugeren (popup) om en ekstra nøgle fra nøglekortet til NemID. Derefter kan svindleren logge ind med brugernavnet, koden og den ekstra nøgle fra nøglekortet. 

Der behøves ikke en Keylogger for at tilgå denne form for information. En PHP eller JavaScript-fil, placeret på en værtscomputer, vil ubemærket kunne foretage denne type af operation, uden brugerens viden. Keyloggere benyttes kun i sjældne tilfælde, til at aflure brugernavne og adgangskoder. Idet at når nøglen fra NemID er brugt er nøglen ubrugelig efterfølgende, idet at der ikke bliver opgivet en ny nøgle før den gamle er brugt til et succesfuldt login i netbankerne eller hos offentlige myndigheder.

Keylogging forudsætter dog, at der i forvejen er installeret en keylogger på computeren, som opsnapper alt hvad man taster på tastaturet, og sammen med det ekstra sæt nøgler, er det ingen sag at komme ind og overføre penge uden offerets viden, hvorefter computeren kan benyttes til eksempelvis at overføre penge fra bankkonti m.v.

Eksempler på phishing 
Phishing kan foregå på mange forskellige måder. Både når det kommer til tema og middel. Eksempler ses nedenunder. 

 Falske tips: Også forfalskning af spillekuponer. Her bliver de falske kuponer ofte udbudt igennem sider på sociale medier såsom Facebook, hvor der garanteres success på væddemål. Her byder de såkaldte "sikre bets" på f.eks foldboldkampe til høje priser. Der bliver tit fremvist billeder af disse spillekuponer fra store spillesider, eksempelvis Danske Spil. Dog er disse kuponer forfalskede. Facebooksiderne og grupperne der udbyder disse falske tips har oftest en kort levetid, da bruger af siden for det meste opdager, at de bliver snydt og derfor melder siden. Desværre forhindrer dette ikke bagmændene i denne form for phishing, da de bare lukker den ene side ned, for at åbne en ny en..

Se også 
 Spam
 Computervirus
 Spyware
 Malware

Kilder

Eksterne henvisninger 
 Informationsordbogen Opslagsord: Phishing 

Cyberangreb
Eugène Jansson

Eugène Jansson (født 18. marts 1862 i Stockholm, død 15. juni 1915 i Stockholm) var en svensk maler.

Efter at have udført flere landskabsbilleder med motiver fra Stockholm blev Jansson – ligesom tidligere Eckersberg i Danmark – opmærksom på de motiver som frembød sig når flådens mandskab om sommeren dyrkede svømning på de dertil indrettede anlæg i havneområdet. Her var ikke offentlig adgang, og både officerer og orlogsgaster
svømmede og solbadede derfor i fuld nøgenhed. Jansson kunne således følge sin forkærlighed for at male scener befolkede med nøgne, atletiske mandsskikkelser. Hans værker kan ses på de vigtigste svenske kunstmuseer.

Ekstern henvisning 

Flottans badhus (Svanhopp) (1907) 

Malere fra Sverige
Personer fra Stockholm
Dronningborg Amt

Dronningborg Amt blev oprettet i 1662 af det tidligere Dronningborg Len. Amtet bestod af herrederne 

 Galten
 Gjerlev
 Houlbjerg
 Nørhald
 Onsild
 Rougsø
 Støvring
 Sønderlyng

Amtet blev nedlagt ved reformen af 1793, idet Sønderlyng og Houlbjerg herreder indgik i Viborg Amt, medens de øvrige herreder indgik i Randers Amt. Galten herred hørte dog til Århus amt i perioden 1793-1799.

Amtmænd 
 1776 – 1789: Friedrich von Buchwald
 1789 – 1793: Ditlev von Pentz

Eksterne henvisninger 
 Nicolai Jonge: Danmarksbeskrivelse, 1777 

Danmarks amter (1662-1793)
Qiblih

Qiblih (kaba'en) er bahá'ís åndelige centrum i Det hellige land, Israel hvor Bahá'u'lláh (1817-1892) ligger begravet i nærheden af byen 'Akka. Ved daglig obligatorisk bøn vender bahá'íer sig mod denne, og ved begravelse rettes den afdødes krop med hovedet mod Qiblih.

Pilgrimsfærden indeholder ingen ritualer. I sin Lovbog, Kitáb-i-Aqdas, siger Bahá'u'lláh at enhver bahá'í bør tage en pilgrimsfærd til Qiblih mindst en gang i livet.

Den troende kan finde retningen til Qiblih via internettet eller med et specielt bahaikompas.

Eksterne henvisninger 
 Side om retningen mod kaba'en 
 bahaikompas 

Bahai

fr:Qiblih
Hans Rasmussen (overlærer)

Hans Rasmussen (19. november 1851 i Baarse Sogn – 18. januar 1939 i Åbyhøj) var overlærer, redaktør og tidligere medlem af Danmarks Lærerforenings hovedbestyrelse.

Hans Rasmussen blev født 19. november 1851 i Baarse Sogn, som eneste barn af husmand Rasmus Hansen og hustru Bodil Bendtsdatter.

Han tog sin afgangseksamen fra Jonstrup Seminarium i 1868 og giftede sig med Malvine Josephine Dorthea Funck-Pedersen 5. september 1879.

Efter ansættelser i Lemvig og Helsingør blev han overlærer (skoleinspektør) i Sakskøbing, hvor han var ansat fra 1885 til 1914. Rasmussen var også medlem af Danmarks Lærerforenings hovedbestyrelse fra 1898 til 1906 og redaktør for bladet Folkeskolen fra 1903-1924.

Hans Rasmussen blev udnævnt til Dannebrogsmand 28. juli 1894.

Han døde den 18. januar 1939 i Åbyhøj ved Århus og ligger begravet på kirkegården i Sakskøbing.

Hans Rasmussen havde et stort forfatterskab med bl.a. biografier om Christian Ditlev Reventlow og Abraham Lincoln, skolebøger og børnebøger. Han skrev over 3.000 vers, der blev bragt som "Dagens vers" i Lollandsposten.

Eksterne henvisninger 
 Hans Rasmussen på Dansk Forfatterleksion

Børnebogsforfattere fra Danmark
Skolefolk fra Danmark
Danskere i 1800-tallet
Danskere i 1900-tallet
Biografiforfattere fra Danmark
Modtagere af Fortjenstmedaljen
Redaktører fra Danmark
Dannebrogsmænd
Dansksprogede forfattere fra Danmark
Profylakse

Profylakse (græsk: προφυλάσσω, "at bevogte på forhånd") er et medicinsk fagudtryk, der til daglig kaldes forebyggelse.

I lægevidenskabelige sammenhænge bruges betegnelsen profylakse til at beskrive diverse foranstaltninger (profylaktika), som enten skal forebygge bestemte sygdomme eller forhindre, at bestemte sygdomme opstår, forværres, spredes eller vender tilbage efter en endt behandling. Endvidere kan begrebet profylakse bruges om lægemidler, der gives forebyggende (profylaktisk).

Begrebet forebyggelse (sygdomsforebyggelse) anvendes ofte i forbindelse med begrebet sundhedsfremme. I Danmark var der en periode fokus på forebyggelse af sygdomme fra myndighedernes side, hvilket bl.a. sås afspejlet i oprettelsen af det såkaldte Ministerium for Sundhed og Forebyggelse i november 2007 samt oprettelsen af Sundhedsstyrelsens Center for Forebyggelse.

Forebyggelse er ydermere en vigtig del af den akademiske disciplin folkesundhedsvidenskab, ligesom der f.eks. udbydes en sundhedsfaglig diplomuddannelse (SD) i sundhedsfremme og forebyggelse i professionshøjskoleregi.

Lægevidenskab 
Farmakologi
Lægemidler
Sygdomsforebyggelse
Doom II

Doom II: Hell on Earth, udgivet af id Software i 1994, er et computerspil i førstepersonsperspektiv. Det er fortsættelsen til det populære og revolutionerende spil Doom, som var udgivet året før.

Doom II bruger samme spilmotor som Doom (Id Tech 1) men indeholder 30 nye baner (plus 2 hemmelige), et nyt våben og nye monstre. Spillet foregår på Jorden, hvor en port til helvede er åbnet, og en masse djævelske monstre er sluppet løs.

Eksterne henvisninger 
 
 Doom II på id Software's officielle hjemmeside 

Computerspil fra 1994
II
First-person shooter
DOS-spil
Game Boy Advance-spil
Macintosh-spil
Windows-spil
Hans Rasmussen (forbundsformand)

Hans Edvard Rasmussen (14. december 1902 i Odense – 1. januar 1996) var formand for Dansk Smede- og Maskinarbejderforbund, nu Dansk Metal, fra 1944 til 1972, kendt som "den stærke smed".

Rasmussen blev udlært maskinarbejder fra Allerups Maskinfabrik i Odense i 1922, og kom derefter på Arbejderhøjskolen i Esbjerg, hvilket formede hans videre udvikling. I 1931 blev han fællestillidsmand på Thomas B. Thriges fabrikker i Odense og to år senere afdelingsformand for smedene i Odense. I 1935 blev han sekretær i Dansk Smede- og Maskinarbejderforbund og i 1944 formand for samme og for Centralorganisationen af Metalarbejdere i Danmark. Han trak sig fra posten pga. alder i 1972.

I en periode var han socialdemokratisk medlem af Folketinget (1950-1964) samt næstformand for Socialdemokratiet 1961-1969. Han afviste flere gange ministerposter, som han blev tilbudt af Viggo Kampmann hhv. Jens Otto Krag, og ville trods opfordringer heller ikke stille op til borgmester i sin fødeby Odense.

Han var en markant stemme i den politiske debat, og det vakte opsigt, da han med sit forbund stemte nej til Folkeafstemningen om Danmarks optagelse i EF 1972.

Kilder 
 Hans Rasmussen i Leksikon.org

Eksterne henvisninger 
 

Formænd for Dansk Metal
Folketingsmedlemmer i 1950'erne
Folketingsmedlemmer i 1960'erne
Tidligere folketingsmedlemmer fra Socialdemokraterne
Personer fra Odense
Smede fra Danmark
Personer i Kraks Blå Bog (afdøde)
Hans Rasmussen

Hans Rasmussen kan betegne flere forskellige personer:
 Hans Rasmussen (Den Grundlovgivende Rigsforsamling) – dansk gårdejer og medlem af Den Grundlovgivende Rigsforsamling (1779-1858)
 Hans Rasmussen (forbundsformand)
 Hans Rasmussen (f. 1902) – dansk politiker for Socialdemokratiet, medlem af Folketinget
 Hans Rasmussen (overlærer)
 Hans Rasmussen (politiker) – formand for Folketinget 1933-1945
 Hans Kjeld Rasmussen (skytte), olympisk bronze-vinder ved Sommer-OL 1980
Bobby Prince

Bobby Prince har bl.a. lavet musikken til computerspillene Commander Keen 4-6, Catacomb 3D, Wolfenstein 3D, Spear of Destiny, Doom, Rise of the Triad, Doom II, Duke Nukem II og Duke Nukem 3D. Musikken er datalogisk og lagret digitalt i MIDI-formatet.

Computerspil
Tjek fødselsår
Komponister fra USA
Træagtig bomuld

 
Træagtig Bomuld (Gossypium arboreum) er en nytteplante. Ligesom de fleste andre arter af slægten bruges frøhalerne hos Træagtig Bomuld til fremstilling af de forskellige bomuldsprodukter.

Nytteplanter
Bomuld-slægten
Planteavlsbrugsafgrøder
Bomuld-slægten

 
Planteslægten bomuld (Gossypium) er udbredt i Central- og Sydamerika og i Sydasien. Flere arter udnyttes til at fremstille bomuld ved hjælp af de modne frøs frøhaler, kaldet frøuld.

Beskrivelse 
Det er buske, stauder eller enårige planter med en stivgrenet vækst, tragtformede blomster og frøkapsler, fulde af frøhår.

Arter 
Her omtales kun de arter, der dyrkes for frøuldens skyld.
 Almindelig bomuld (Gossypium herbaceum)
 Amerikansk bomuld (Gossypium hirsutum)
 Barbadosbomuld (Gossypium barbadense)
 Træagtig bomuld (Gossypium arboreum)

Det anses for en kendsgerning, at bomuld-slægtens vildtvoksende arter hører hjemme i det tropiske bælte mellem 20°N og 25°S. De hører hjemme i halvørkener (buskstepper), sådan at de fugtige skove langs Congo- og Zambezifloderne danner afbrydelser i deres udbredelsesområde. Arten Gossypium longicalyx og delvist også almindelig bomulds vildart, Gossypium herbaceum subsp. africanum findes i lidt mere fugtige områder. De dyrkede, vilde og primitive former af bomuld findes overalt i det tropiske bælte, når man ser bort fra bjergegne.

Vækstkrav

Sammenligning mellem dyrkede arter 

Planteslægter
Sprite (computergrafik)

En sprite (også kaldet hardware-sprites) er et engelsk udtryk, der som oftes bruges inden for programmering af computerspil. En sprite er kendetegnet ved at være to-dimensionel, hvor meget grafik i nutidens computerspil ellers er tre-dimensionel.

Begrebet går tilbage til fremkomsten af de første hjemmecomputere, som kunne anvendes til spil fx Commodore 64 og VIC 20. Her betegnede sprites små stumper af grafik, designet af programmøren, som kunne flyttes rundt på skærmen, således de eksempelvis kunne være de figurer, man som spiller skulle styre og kæmpe imod. Sprites havde på dette tidspunkt den fordel, at håndteringen af dem i høj grad var styret af hardwareen og ikke af softwareen. Dette havde den fordel, at man også i langsomme programmeringssprog som fx BASIC kunne flytte grafik rundt på skærmen hurtigt nok til, at man kunne bruge det i spil. Alt efter hvilken computer, man benyttede, var der forskellige grænser for, hvor mange sprites hardwaren tillod på skærmen samtidigt.

Senere, da Commodore Amiga kom frem, begyndte man også at anvende de såkaldte Blitter Objects i spillene – også kaldet BOBs. Disse havde de samme egenskaber som sprites, men var i stedet software-styret. Dette kunne lade sig gøre på grund af Amigaens såkaldte Blitter Chip, der var i stand til at flytte data – og dermed grafik – hurtigt i relativt store mængder.

I dag bruges begbet om todimensionel grafik, der fx kan bruges sammen med tredimensionel grafik. På denne måde vil spritene i tredimensionelle spil være kendetegnet ved at være objekter, der ikke kan ses fra forskellige synsvinkler.

Computerspilsdesign
Id Software

Computerspilfirmaet id Software, der ligger i Dallas, Texas, blev grundlagt af fire medlemmer af computerfirmaet Softdisk i 1991. John Carmack, en programmør, John Romero og Tom Hall, spildesignere, og Adrian Carmack, en kunstner.

Firmaet er nu regnet som et af de mest indflydelsesrige spilfirmaer blandt de mange spilfirmaer, der ligger i Dallasområdet.

Produkter 
Følgende produkter er skabt af id Software:
 Rage
 Wolfenstein 3D
 HeXen
 HeXen II
 Heretic
 Doom (1993)
 Doom II
 "Final Doom"
 Doom 3
 Doom motoren*
 Quake
 Quake II
 Quake III Arena
 Quakes motor
 Commander Keen
 Doom (2016)
 Doom Eternal

Eksterne henvisninger 

 id Softwares hjemmeside

Etableret i 1991
Computerspilsvirksomheder fra USA
Disco

Disco er en musikgenre, der startede i USA begyndelsen af 1970'erne. 

Discobølgen bredte sig til hele verdenen, og omkring fænomenet 'disco' opstod en hel kultur, der blandt andet indeholdt sex, glitter, euforiserende stoffer og dans. Kulturens tilhængere gik under navnet diskere. Orkestreringen har rødder i Philadelphia soul.

Det var i forbindelse med disco-musikkens indtog, at diskoteker skød frem overalt i det moderne samfund. Det, der i dag regnes som det absolut største, var Studio 54 i New York. I Danmark var Daddy's i København blandt de første diskoteker.

Discoen havde sin storhedstid fra omkring 1977 – ca. 1982, herefter faldt populariteten for disco ligeså stille, efter sigende pga. økonomiske bagmænd i musikbranchen. Diskoen har siden midten af 90erne steget i popularitet igen, men er ikke på niveau med tidligere tiders storhedstid, men det voksende antal af decideret disko eller diskoinspireret musik er bekræftende for udviklingen.

I Danmark var et orkester som Night Fever (1992 til 2010) et eksempel på denne nykomne interesse op mod årtusindskiftet.

De første diskohits var langsomme, med cirka 90-110 bpm (beats per minute, slag pr. minut). Senere blev diskomusikken hurtigere, 110-140 bpm, og numrene længere. Standarden var nu 3 minutter.

Diskomusikken er dansemusik. I dag findes der sportsdans, der kaldes diskodans, hvor der bliver holdt nationale mesterskaber samt europa- og verdensmesterskaber. 

Diskomusikken er forgængeren til dagens techno, dance og house

Kendte diskomusikere og -bands 

 ABBA
 Alcazar
 Bee Gees
 Sophie Ellis Bextor
 Boney M
 Tina Charles
 Ottawan
 Chic
 Earth, Wind & Fire
 Yvonne Elliman
 Gloria Gaynor
 Michael Jackson
 KC and the Sunshine Band
 Kool & the Gang
 Donna Summer
 The Trammps

Stavemåde 
Trods det, at det ordet disko stammer fra engelsk, hvor det staves disco, staves det disko på dansk, ifølge Retskrivningsordbogen fra Dansk Sprognævn.

Genrer, med rødder i Discoen 

 Hi-NRG (High Energy) – Engelsk/Amerikansk musik, med rytmer der leder tankerne tilbage til discoen 1980 – 1988
 Italo disco – Italiensk synthesizer-præget lyd, der havde sin storhedstid ml. 1983 – 1988
 Techno – Rytmisk, hårdt pumpende musik stil, med rødder direkte i diskogenren – både stilmæssigt, og kulturen omkring

Noter

Eksterne henvisninger 

 Diskohits på den franske Wikipedia
 Liste over diskokunstnere og deres hits
Id Tech 1

id Tech 1 er en computerspils-motor, der oprindeligt blev lavet til Id Software spillene Doom og Doom II. Motoren blev også benyttet til Hexen, Heretic, Strife, Freedoom og HacX, og andre spil produceret på licens. Motoren blev skabt af John Carmack, med hjælpefunktioner kodet af Mike Abrash, John Romero, Dave Taylor og Paul Radek. Det blev udviklet på NeXT computere men dog senere portet til DOS op af Dooms første udgivelse og var senere portet til et utal af spilkonsoller og operativsystemer.

Kildekoden til Linux versionen af Doom blev udgivet i 1997 under en licens der gav tilladelse til alt ikke kommercielt brug, og blev senere udgivet under GNU General Public License i 1999. Det store antal af Doom source ports der er skabt efter dengang, tillader Doom at køre på ellers ikke supportet operativsystemer eller tilføjer nye funktioner til motoren.

Det er ikke en fuldblods "3D" motor, da det ikke rigtigt er muligt at kigge op eller ned, og to sektorer kan ikke placeres over eller under hinanden, men alligevel tillader motoren rimelige elegante pseudo-3D rendering. Doom motoren blev senere omdøbt "id-tech 1" og er den første af mange motorer.

Større spil der er baseret på id Tech 1 
Doom (1993)

Doom 2 (1994)
Final Doom

Heretic (1995)
Hexen: Deathkings of the Dark Citadel

Strife (1996)

Spilmotorer